burgasdotpro/wikipedia huggingface dataset:
Sadako Sasakiová

Sadako Sasakiová (; * 7. január 1943, Hirošima, Japonsko – † 25. október 1955, tamže) bolo japonské dievčatko, ktoré žilo v Hirošime a vo veku 2 rokov po zásahu mesta jadrovou bombou bola vážne ožiarená. Prežila ďalších desať rokov a stala sa jednou z najznámejších hibakuša – japonský výraz, ktorý znamená „osoba zasiahnutá bombou“. Zomrela ako 12-ročná 25. októbra 1955 v nemocnici Červeného kríža v Hirošime v dôsledku leukémie spôsobenej ožiarením. Spomína si na ňu predovšetkým pre príbeh o viac ako tisícke origami žeriavov, ktoré poskladala pred svojou smrťou.
Životopis.
Malo dva roky, keď bola 6. augusta 1945 zvrhnutá atómová bomba na Hirošimu. Bombardovanie prežilo bez viditeľného zranenia a vyrástlo z nej silné a zdravé dievčatko. 
Ako 11 ročná (9 rokov po zvrhnutí atómovej bomby) dostala náhle závrate. Diagnóza znela leukémia, ochorenie spôsobené výbuchom atómovej bomby. Sadako hospitalizovali vo februári nasledujúceho roku. 
Najlepšia priateľka vyrozprávala Sadako starú japonskú legendu, v ktorej sa hovorí, že každému, kto zloží tisíc origami papierových žeriavov, sa splní jedno želanie. Skladanie žeriavov – origami patrí k prastarej japonskej tradícii, v súčasnosti sú však papierové žeriavy predovšetkým neodmysliteľným symbolom mieru.
Sadako si želala, aby sa uzdravila. Posledných 14 mesiacov svojho života strávila v nemocnici a za ten čas zložila viac ako 1 300 papierových žeriavov. 
(Iná verzia tohoto príbehu hovorí, že sa jej podarilo zložiť iba 644 papierových žeriavov a tak priatelia pre ňu zložili ostatné, aby ich mala vysnených 1 000). Zomrela vo veku 12 rokov. 
Po smrti sa priatelia a spolužiaci Sadako inšpirovali jej odvahou a vytrvalosťou a vydali knihu, v ktorej publikovali jej listy. 
Následne odštartovali hnutie, ktoré sa zasadilo za to aby bol jej a všetkým deťom, ktoré zabila atómová bomba v Hirošime postavený pamätník. Postavili ho z darov, ktorými prispeli ľudia z celého Japonska. 
5. mája 1958 bola v Parku Mieru v Hirošime odhalená socha Sadako, ktorá drží v rukách zlatého žeriava. Pamätník je vysoký deväť metrov, nazýva sa tiež Veža tisícich žeriavov. V súčasnosti je okolo neho v sklených vitrínach zavesených približne 10 miliónov papierových žeriavov, ktoré sem návštevníci denne prinášajú. 
Sadako sa stala známym symbolom dôsledkov použitia jadrových zbraní. Niekedy je označovaná ako „japonská Anna Franková“. Sadako má tiež pomník v Parku mieru v Seattle v USA.
Deneb Kaitos

Deneb Kaitos (Difda, β Cet/β Ceti) je najjasnejšia hviezda v súhvezdí Veľryba, jasnejšia ako Alfa Ceti. Názov "Deneb Kaitos" znamená „chvost veľryby“, názov "Difda" zase „žaba“. Deneb Kaitos leží južne od Pegasovho štvorca a dve hviezdy zo štvorca, Sirrah a Algenib ukazujú viac-menej smer k nej. Ľudia si ju často mýlia s hviezdou Fomalhaut zo súhvezdia Južná ryba, je však o magnitúdu slabšia.
Denebola (hviezda)

Denebola (β Leo / β Leonis / Beta Leonis) je druhá najjasnejšia hviezda v súhvezdí Lev. Pôvodné znenie bolo Dhanab al Asad, čiže chvost leva. V obrazci Leva je skutočne na jeho chvoste. Je 20-krát jasnejšia ako Slnko. V odstupe takmer 19´ nájdeme hviezdu šiestej magnitúdy, ktorú môžeme zbadať už divadelným ďalekohľadom. Niekedy sa Denebola považuje za vrchol Jarného trojuholníka namiesto Regula. Trojuholník tvorený hviezdami Denebola, Arktúr, Spika je presne rovnostranný.
Mizar

Mizar (ζ UMa / ζ Ursae Majoris / Zeta Ursae Majoris) je hviezda v súhvezdí Veľká medvedica. Má sprievodcu, ktorý sa nazýva "Alcor", o ktorej stále nie je jasné, či ide o skutočného sprievodcu, alebo či obe hviezdy tvoria iba optickú dvojhviezdu. Pred érou ďalekohľadov sa adepti hvezdárstva vyberali podľa zrakovej ostrosti a bystrosti a u mnohých národov bolo testom rozlíšiť Alcor od Mizaru.
Charakteristika.
Mizar (ζ UMa) je druhá hviezda oja Veľkého voza. Pôvodne sa nazývala Mirak. Je to snáď najznámejšia viacnásobná hviezda. Neďaleko od nej je slabšia hviezda Alcor. Mizar a Alcor sú od seba vzdialení 12´. 
Samotný Mizar bol prvou hviezdou, ktorú ďalekohľad rozložil na dve zložky. Stalo sa to v roku 1650, keď taliansky hvezdár Giovanni Battista Riccioli pozoroval Mizar. Zložky Mizar A a Mizar B (ζ A a ζ B) sú od seba vzdialené 14,8“ a rozoznáme ich už vo väčšom triédri. Jasnejšia zložka Mizar A má dvakrát väčší priemer a trikrát väčšiu hmotnosť ako Slnko. Jej žiarivosť je 63-krát väčšia ako žiarivosť Slnka a povrchová teplota je približne 9 600 K. 
V roku 1889 sa zistilo, že Mizar A je spektroskopická dvojhviezda. Neskôr sa zistilo, že i slabšia zložka a taktiež Alcor sú spektroskopickými dvojhviezdami. Ide teda až o šesťnásobnú hviezdu. Mizar aj Alcor patria do pohybovej hviezdokopy "Collinder 285".
Merak

Merak (β UMa / β Ursae Majoris) je hviezda v súhvezdí Veľká medvedica.
Aludra

Aludra (arab. al-`adrā' – panna) alebo Eta Canis Majoris (η CMa/η Canis Majoris) je hviezda v súhvezdí Veľký pes. Je to biely nadobor zdanlivej jasnosti 2,45m. Patrí do spektrálneho typu B5, do triedy svietivosti Ia. Vzdialenosť od Zeme je približne 3 000 ly.
Phekda

Phekda (γ UMa / γ Ursae Majoris, Phecda, Phad, Phacd) je hviezda v súhvezdí Veľká medvedica.
Alpheratz

Alpheratz alebo Sirrah ( z "surra al-faras" – "pupok koňa") alebo Alfa Andromedae (α And/α Andromedae) je najjasnejšia hviezda v súhvezdí Androméda.
Sirrah Alpheratz znamená „"pupok koňa"“. V minulosti totiž táto hviezda oficiálne patrila do súhvezdia Pegas, ako delta Pegasi. Dodnes je to jedna hviezd z asterizmu Pegasov štvorec a v takmer všetkých hviezdnych mapách sa spojnice od ďalších dvoch rohov štvorca – Algenib a Scheat – kreslia k Sirrah. Spojení touto hviezdou teda vytvárajú Pegas a Androméda akési dvojsúhvezdie. Ich spoločná hranica prechádza tesne popri Sirrah zo západnej strany. Niektorí astronómovia považujú preradenie Sirrah k Androméde za nelogické, ale podľa starých vyobrazení naopak zasahovala Androméda ešte viac do Pegasa a hviezdy alfa, beta a gama tvorili iba jej telo a nohy. Z toho pochádza aj názov hviezdy Sirrah – „pupok“. Hviezda Sirrah je podobor spektrálneho typu B a má pekuliárne spektrum. Vyskytujú sa v ňom netypické čiary mangánu a ortuti. 
Je to spektroskopická dvojhviezda. Má zdanlivú jasnosť 2,07m, patrí do spektrálneho typu B8, do triedy svietivosti IV. Jej sprievodca, hviezda zdanlivej jasnosti 9,2m, je od nej na oblohe vzdialený 76". Nachádza sa približne vo vzdialenosti 97 ly od Slnka.
Gemma

Gemma (α CrB / α Coronae Borealis), tiež známa ako "Alphekka" alebo "Alphecca", je najjasnejšia hviezda v súhvezdí Severná koruna. Je to biela hviezda s povrchovou teplotou 10 000 K a magnitúdou 2,2. Je to zákrytová premenná hviezda, jej jasnosť však klesá iba asi o 0,1 magnitúdy. Patrí do pohybovej hviezdokopy Collinder 285.
Ró Cassiopeiae

Ró Cassiopeiae (ρ Cas/ρ Cassiopeiae) je žltý nadobor v súhvezdí Kasiopeja. Je to polopravidelná premenná hviezda. 
Jeho jasnosť klesá zo zvyčajných 4,9 mag až pod 6 magnitúd. Je to polopravidelne premenná hviezda typu SRd podobne ako SV Ursae Majoris a vzdialená je asi 3 400 ly.
Naos (hviezda)

Naos (ζ Puppis) je hviezda v súhvezdí Korma.
Je to modrý nadobor, jedna z najsvietivejších hviezd v Galaxii.
Almaaz

Almaaz (Maaz) alebo Epsilon Aurigae (ε Aur/ε Aurigae) je zákrytová dvojhviezda s neviditeľným sprievodcom v súhvezdí Povozník, ktorej jasnosť klesá z 2,7m na 3,8m raz za 27 rokov. 
Primárna zložka je nadobor spektrálneho typu F0 a triedy svietivosti Ia, s hmotnosťou 15 M☉ a s polomerom 100-násobne väčším ako polomer Slnka v štádiu po opustení hlavnej postupnosti. Jeho svietivosť je až 200 000-krát väčšia ako svietivosť Slnka a jeho priemer je 300 miliónov km, čo je priemer obežnej dráhy Zeme okolo Slnka. Sekundárna zložka je protohviezda alebo dvojhviezda s hmotnosťou 10-20 M☉, obklopená akréčnym diskom s polomerom 1 100 R☉. Teplota vonkajšieho okraja disku je 520 K. Družica IRAS merala infračervené žiarenie, na ktoré sa zmenilo svetlo sprievodcu a jeho ultrafialové žiarenie v chladnom prachovom obale. Z priebehu krivky svetelných zmien sa dá usúdiť, že okolo sprievodcu je rozsiahly prstenec materiálu prerušený veľkou medzerou. Vzdialenosť je približne 2 000 ly.
Hviezda epsilon Aurigae má podľa našich súčasných poznatkov najdlhšiu periódu medzi zákrytovými premennými hviezdami. Perióda je 27,1 roka a počas nej klesne jasnosť hviezdy zhruba na polovicu, z 3,1 na 3,8 magnitúd. Ploché minimum trvá 330 dní, pokles k minimu a výstup z neho trvá vždy 140 dní. Celý zákryt trvá 610 dní. Zákryt je pravdepodobne spôsobený tým, že počas doby minima je hlavná zložka zakrytá oblakom obklopujúcim sprievodcu. Zákryt tejto dvojhviezdy nastal medzi 2. júlom 1982 a 25. júnom 1984. Ďalší zákryt sa nastal v roku 2009.
Arneb

Arneb (arab. 'arnab = zajac) alebo Alfa Leporis (α Lep/α Leporis) je najjasnejšia hviezda v súhvezdí Zajac. Má zdanlivú jasnosť 2,58m, patrí do spektrálneho typu F0, do triedy svietivosti Ib. Jej sprievodca, hviezda zdanlivej jasnosti 11m, je od nej na oblohe vzdialený 36". Vzdialenosť od Zeme je približne 1300 ly.
Cherubín

Cherubín alebo cherub (čechizmus) (hebr. כרוב "kerúv"; pl. כרובים "kerúvím") je druh anjela, ktorý spomína Starý zákon a Zjavenie svätého Jána.
Etymológia.
Slovo cherub zrejme pochádza z babylonského slova "karabu" (akkadské "kuribu" požehnaný, prosperujúci), ktoré označuje služobníkov bohov, ktorí im slúžia ako radcovia a prostredníci. Niektorí spojujú vznik slova so slovom "kirabu", menom asýrskeho božstva v podobe okrídleného býka. Je možné, že zo slova vzniklo grécke γρύψ "gryps" (názov bájneho vtáka).
Charakteristika.
Biblia zvyčajne opisuje cherubov ako okrídlené bytosti s ľudskými a zvieracími charakteristikami. V knihe Genezis chránia cherubovia cestu k Stromu života na východ od Edenu s plamenným mečom (Gn 3,24). Podľa knihy Exodus boli spodobenia cherubov tiež na opone stánku zmluvy (Ex 26,1). V Šalamúnovom chráme chránili sochy dvoch cherubov archu zmluvy, ktorá stála vo veľsvätyni, kde sa zdržiavala podľa viery Izraelitov Božia sláva. Prorok Ezechiel zobrazuje zrejme viac rozšírenú predstavu o cheruboch — v nej má cherub štyri tváre, telo a ruky muža a nohy teľacie, k tomu má pár krídel ako atribút asýrskych božstiev danej doby. Kresťania v tomto zobrazení vidia štyroch evanjelistov. Cherubovia sa podľa Ezechielovej vízie neotáčajú, ale stoja priamo ako kolesá cherubského voza. 
V najstarších starozákonných textoch, predovšetkým v niektorých žalmoch, sa objavuje archaické označenie Boha ako toho, ktorý „sedí na cheruboch“ (יושב הכרובים "jóšév hakkerúvím") alebo ktorý na nich ide (רוכב על כרוב "róchév cal kerúv"). V týchto prípadoch cherubovia predstavujú Boží trón či snáď i jeho vojnový voz. 
V stredovekej teológii patria cherubovia medzi najvyššie rády v hierarchii anjelov, spoločne so serafmi. Umenie zobrazuje často cherubov ako deti, zvlášť v podaní renesančných sochárov a maliarov, napríklad Raffaela.
Ministerstvo zahraničných vecí Spojených štátov

Ministerstvo zahraničných vecí Spojených štátov (zriedkavo v presnom preklade Štátny department [Spojených štátov], , akronym "DoS", príp. len "State Department") je súčasťou federálnej vlády Spojených štátov, ktoré riadi medzinárodné vzťahy USA. Vzniklo v roku 1789 ako vôbec prvé ministerstvo.
Sídli v budove Harry S. Trumana vzdialenej niekoľko blokov od Bieleho domu vo Washingtone D.C. Na čele ministerstva je v súčasnosti Antony Blinken, ktorému predchádzal republikán Mike Pompeo.
Regor

Regor, Al Suhail (arab. suhail – jasný, žiarivý) alebo Gama Velorum (γ Vel/γ Velorum) je zložitá, mladá a veľmi žiarivá viacnásobná hviezda v súhvezdí Plachty. 
Hlavná zložka je modrý nadobor zdanlivej jasnosti 1,78m. Patrí do spektrálneho typu O7,5, do triedy svietivosti III. Vzdialenosť celej sústavy od nás nie je presne určená. V našich zemepisných šírkach sa nedá pozorovať.
Názvy.
Plachty nemajú hviezdy s gréckym označením alfa a beta, pretože tie zostali po rozdelení pôvodného súhvezdia v lodnom Kýle. Najjasnejšia hviezda súhvezdia tak nesie označenie až gama. Niekedy sa jej hovorí Regor; meno dostala údajne po astronautovi Rogerovi Chaffeem (Regor je Roger písané odzadu), ktorý tragicky zahynul počas nácviku štartu kozmickej lode Apollo 1 v roku 1967. Iné meno je arabské Suhail. 
Charakteristika.
Regor je zložitá viacnásobná hviezda. Hlavná zložka tohto systému je modrý nadobor vyvíjajúci sa mimo hlavnej postupnosti. Má hmotnosť okolo 30 slnečných hmotností, povrchovú teplotu 35 000°C a svietivosť 200 000-krát vyššiu ako Slnko. Má veľmi tesného spoločníka, ktorý ovplyvňuje jeho vývoj. Tento spoločník je najjasnejšou Wolf-Rayetovou hviezdou na oblohe. Wolf-Rayetove hviezdy sú horúce a nestabilné hviezdy, ohromujúcou rýchlosťou vyvrhujú veľa hmoty. Wolf-Rayetova hviezda je momentálne menej hmotnou zložkou tejto tesnej dvojice, ale pravdepodobne začínala ako hmotnejšia a vyvíjala sa oveľa rýchlejšie. Táto zložka svieti približne 3800-krát intenzívnejšie než Slnko, ale jej hviezdy život nebude trvať dlho. Zdá sa, že môže explodovať ako supernova, aj keď pravdepodobne až po mnohých miliónoch rokov. Dvojica sa navzájom obehne raz za 78,5 dňa a je od seba vzdialená približne ako Zem a Slnko. 
Opticky najbližší sprievodca tejto tesnej dvojhviezdy je modrý s emisnými čiarami (spektrálny typ O7e) a vo vzdialenosti 41,2" vytvára s hlavnou zložkou veľmi impozantný pár. Jeho magnitúda je 4,2 a skutočná vzdialenosť 0,16 svetelného roka. Túto trojhviezdu obieha vo väčšej vzdialenosti (62,3“) modrobiely podobor triedy B1 IV s jasnosťou približne 8 mag. Vo väčších vzdialenostiach, ale stále v tom istom zornom poli ďalekohľadu, sa nachádzajú ďalší dvaja sprievodcovia. Ich jasnosti sa udávajú ako 9. a 10. magnitúda, alebo 9,1 a 12,5 mag. Jasnejší sprievodca je vzdialený od hlavnej zložky 93,5“.
Nair Al Saif

Nair Al Saif alebo Hatysa (ι Ori/ι Orionis) je najjasnejšia hviezda v Oriónovom meči.
Kaus Australis

Kaus Australis (ε Sgr/ε Sagittarii) je hviezda v súhvezdí Strelec.
Native Command Queuing

Native Command Queuing (skratka: NCQ, preklad: natívne zaraďovanie príkazov) je pomerne nová technológia v oblasti ukladania údajov na pevný disk. Vyvinula ju v roku 2003 firma Seagate a ako prvá ju aj použila na svojich pevných diskoch s rozhraním Serial ATA.
Podstata technológie je v inovatívnom odosielaní požiadaviek na uloženie alebo zápis dát na pevný disk. Požiadavky na uloženie alebo načítanie údajov sa odosielajú a zaraďujú do radu, pričom elektronika pevného disku sama rozhoduje o poradí, v akom sa budú tieto požiadavky plniť. Postup spracúvania požiadaviek je pomerne logický a vytvorený tak, aby sa čo najviac skrátil čas potrebný na zapisovanie alebo načítavanie údajov. Keďže pri načítavaní alebo zapisovaní údajov trvá najdlhšie presun čítacích a zapisovacích hlavičiek pevného disku nad určenú oblasť na úložnej platni, elektronika disku sa s využitím tejto technológie usiluje práve o eliminovanie zbytočných presunov hlavičiek. Ak teda čítacie a zapisovacie hlavičky prejdú nad určitú časť disku, najskôr sa vykonajú všetky požadované operácie na tomto mieste a hlavičky sa až potom presúvajú nad ďalšie oblasti úložných platní.
Aby táto technológia fungovala, nestačí iba jej podpora pevným diskom, musí ju podporovať aj radič pevného disku, prípadne aj ovládače zariadenia.
Dá sa povedať, že až na malé rozdiely technológia Native Command Queuing vychádza z podobnej technológie TCQ, ktorá sa začala používať v 90-tych rokoch na pevných diskoch s rozhraním SCSI. V roku 2002 sa technológia TCQ použila po prvý raz aj na pevnom disku s rozhraním ATA. O presadenie sa na trhu sa vtedy usilovala najmä firma IBM, no kvôli nedostatočnej podpore radičov pevných diskov, nakoniec nebola veľmi úspešná.
Asmidiske

Asmidiske (gr.) alebo Azmidi alebo ksí Puppis (ξ Pup) je spektroskopická dvojhviezda v súhvezdí Korma zdanlivej jasnosti 3,34m. Patrí do spektrálneho typu G3, do triedy svietivosti Ib, teplota na jej povrchu dosahuje 5 000 K. Na oblohe vo vzdialenosti 5,4" od seba má sprievodcu, hviezdu zdanlivej jasnosti 13,8m. Vzdialenosť od Zeme je približne 1 300 ly.
Pí Puppis

Pí Puppis (π Pup) alebo Ahadi je dvojhviezda v súhvezdí Korma. Hlavná zložka je oranžový nadobor a má jasnosť 2,7 mag.
Upsilon Carinae

Upsilon Carinae je dvojhviezda v súhvezdí Kýl. Má rozstup zložiek 4,9″. Jasnosti zložiek sú 3,02 a 6,03 mag.
Eta Leonis

Eta Leonis (Éta Leonis, η Leo, η Leonis) je hviezda s magnitúdou 3,5 v súhvezdí Lev. Podľa katalógu Hipparcos leží vo vzdialenosti 1 275 ly od Zeme. Je to nadobor triedy A (A0) s povrchovou teplotou 9 730 K, svietivosťou 5 600 Sĺnk a priemerom 27 – 28-násobku priemeru Slnka. Jej hmotnosť sa odhaduje na vyše 7 hmotností Slnka.
Iota1 Scorpii

Iota-1 Scorpii je hviezda v súhvezdí Škorpión. Jej povrchová teplota je 6 700 K. Žiari až 29 000-krát jasnejšie ako Slnko. Tvorí širokú optickú dvojhviezdu s Iota-2 Scorpii.
Omicron Canis Majoris

Omicron Canis Majoris je hviezda v súhvezdí Veľký pes.
Cyg OB2-12

Cyg OB2-12 je hviezda v súhvezdí Labuť, jedna z najsvietivejších známych hviezd a tiež jedna z najhmotnejších známych hviezd.
225 Carinae

225 Carinae (HD 93129A) je jedna z najjasnejších a najhmotnejších známych hviezd v našej Galaxii.
QPM-241

HD 93129A je jedna z najsvietivejších známych hviezd.
Akrab

Akrab (Acrab, β Sco/β Scorpii) alebo Graffias je päťnásobná hviezda v súhvezdí Škorpión. V malom ďalekohľade sa javí ako ľahko rozlíšiteľná dvojhviezda dvoch horúcich, modrobielych členov.
Súradnice (epocha 2000.0)
Zosma

Zosma (δ Leo / δ Leonis) je hviezda v súhvezdí Lev. Medzi jej tradičné názvy patrí aj názov „Duhr“.
Zeta Centauri

Zeta Centauri (ζ Cen / ζ Centauri) je spektroskopická dvojhviezda v súhvezdí Kentaur. Hlavná zložka je modrobiely podobor. O je sprievodcovi nie je známe nič. Sústava sa nachádza vo vzdialenosti 385 svetelných rokov.
Zeta Ophiuchi

Zeta Ophiuchi (ζ Oph / ζ Ophiuchi) je hviezda v súhvezdí Hadonos.
ζ Ophiuchi nemá na rozdiel od iných jasných hviezd na oblohe vlastné meno. Býva stotožňovaná s hviezdou s čínskym názvom Han. Aj keď je ζ Ophiuchi horúci modrý obor, javí sa červenkastá kvôli mračnu medzihviezdneho prachu, ktoré pohlcuje väčšinu jej svetla. Keby nebolo tohto mračna, ζ Ophiuchi by žiarila niekoľkokrát jasnejšie a patrila by medzi najjasnejšie hviezdy na oblohe. Hviezda je zhruba v polovici prvotnej fázy hviezdneho vývoja. Za pár miliónov rokov dospeje do štádia nadobra a skončí svoj život mohutným výbuchom ako supernova.
Menkar

Menkar (Menkab, α Cet/α Ceti) je hviezda v súhvezdí Veľryba. Jej názov znamená „nos“. Je to červený obor v päťuholníkovej hlave Veľryby tvorenej okrem nej ešte aj hviezdami gama, ní, mí a lambda. Menkar je asi 100-krát svietivejší než Slnko. V jej blízkosti možno už triédrom uvidieť modrú hviezdu "93 Ceti" s jasnosťou 5,6 magnitúd. S Menkarom však fyzicky nesúvisí, je to iba optická dvojhviezda. Jej modrý sprievodca je v skutočnosti od Slnka 6-krát ďalej. Ich uhlová vzdialenosť je okolo 16´. Za výnimočne dobrých pozorovacích podmienok sa dá modrá sprievodca vidieť aj voľným okom.
Napriek označeniu alfa Menkar nie je najjasnejšou hviezdou súhvezdia. Je ňou β, Deneb Kaitos, za predpokladu, že nie je v maxime premenná hviezda Mira.
Markab

Markab (Marchab, α Peg/α Pegasi) je druhá najjasnejšia hviezda v súhvezdí Pegas. Je to modrobiely obor, respektíve hviezda hlavnej postupnosti, s povrchovou teplotou 10 500 K.
Aljanah

Aljanah alebo (staršie) Gienah (ε Cyg/ε Cygni) je hviezda v súhvezdí Labuť. Jej meno pochádza z arabského Al Janáh, krídlo. Tvorí juhovýchodné krídlo Labute v blízkosti súhvezdia Líška. Má zo všetkých hviezd základného obrazca Labute najväčší vlastný pohyb.
Kappa Velorum

Kappa Velorum (κ Vel, κ Velorum) s vlastným menom Markeb je hviezda v súhvezdí Plachty. Jej zdanlivá jasnosť je 2,5 magnitúd. Patrí k modrobielym podobrom. V perióde 116,65 dňa ju obieha spektroskopický spoločník.
Alderamin

Alderamin (arab. "al- dirā`al-jamin" – pravé rameno) alebo Alfa Cephei (α Cep/α Cephei) je najjasnejšia hviezda súhvezdia Cefeus. Má zdanlivú jasnosť 2,45m, patrí do spektrálneho typu A7 a do triedy svietivosti IV. Vzdialenosť od Zeme je približne 49 ly.
Scheat

Scheat (β Peg / β Pegasi) je hviezda v súhvezdí Pegas. Názov pochádza z arabského výrazu sa „id al faras“, čo by sa dalo preložiť ako plece koňa. Niekedy sa to prekladá len ako „noha (predné nohy)“ alebo „plece“. Scheat je červený obor s priemerom 145-krát väčším než Slnko. Je to polopravidelná premenná hviezda, ktorá mení svoju jasnosť od 2,1 po 3,0 magnitúd v približnej perióde 35 až 40 dní. Vhodné porovnávacie hviezdy sú Markab a Algenib. Vo vzdialenosti až 264“ má sprievodcu 10. magnitúdy. Rovnakým menom Scheat sa niekedy označuje aj hviezda delta Aquarii.
Sabik

Sabik (η Oph / η Ophiuchi) je druhá najjasnejšia hviezda v súhvezdí Hadonos. Má zdanlivú hviezdnu veľkosť 2,4. Je to dvojhviezda zložená z dvoch bielych hviezd hlavnej postupnosti, ktoré sa vzájomne obiehajú po dráhe s veľmi vysokou excentricitou (0,94).
Sabik je tiež polárnou hviezdou planéty Urán - pri pohľade z povrchu tejto planéty ukazuje na sever podobne ako Polárka pri pohľade zo Zeme.
Sargas

Sargas (θ Sco/θ Scorpii) je hviezda v súhvezdí Škorpión.
Menkalinan

Menkalinan, v arabčine „rameno“ alebo „plece povozníka“ (Beta Aurigae, β Aur, β Aurigae) je zákrytová dvojhviezda v súhvezdí Povozník. Zmeny jasnosti sú len približne o 0,1 magnitúd z 2,07 na 2,16. Perióda zmien trvá 3,96 dňa.
Atria

Atria alebo Alpha Trianguli Australis (α TrA, α Triangulum Australis) je najjasnejšia hviezda v súhvezdí Južný trojuholník zdanlivej jasnosti 1,91m. Je to obor spektrálneho typu K4, triedy svietivosti II, s povrchovou teplotou 3 600 K. Vzdialenosť od Zeme je približne 420 ly. V našich zemepisných šírkach nie je viditeľná.
Alsephina

Delta Velorum (δ Velorum, δ Vel) je hviezda v súhvezdí Plachty. Je zákrytovou dvojhviezdou dvoch bielych hviezd hlavnej postupnosti, ktoré delí vzdialenosť len pol astronomickej jednotky. Jasnosť počas zákrytu poklesne o 0,4 magnitúd.
Peacock

Peacock (Alf Pavonis, α Pav) je hviezda v súhvezdí Páv.
Opis.
Peacock je najjasnejšou hviezdou súhvezdia. V skutočnosti je to spektroskopická dvojhviezda, ktorej zložky obiehajú okolo spoločného ťažiska raz za 11,75 dňa. Hlavná zložka sústavy je modrobiely podobor. Má jasnosť 1,93m, patrí do spektrálnej triedy B3IV a je od nás vzdialená 233 svetelných rokov. Nájdeme ju na rozhraní súhvezdí Páva, Ďalekohľadu a Indiána. Meno hviezdy je anglické (v preklade páv).
Murzim

Murzim alebo Murzam alebo Mirzam (β CMa/β Canis Majoris) je hviezda v súhvezdí Veľký pes. Znamená „predchádzajúci Síria“, pretože jeho heliaktický východ nastáva o päť dní skôr ako heliaktický východ Síria, ktorý mal v živote Egypťanov veľký význam. Murzim je modrý obor so spektroskopickým sprievodcom. Ten obehne hlavnú zložku raz za 42 dní. Hlavná zložka je prototypom premenných hviezd typu beta Canis Maioris, ktoré sú však niekde známejšie ako premenné hviezdy typu Beta Cephei. Murzim pulzuje v perióde šiestich hodín, čo spôsobuje malé kolísanie jeho jasnosti, menšie, než 0,1 mag. Nápadnejšie sú zmeny radiálnej rýchlosti. Od cefeíd a premenných typu RR Lyrae sa premenné hviezdy typu Beta Canis Maioris líšia tým, že maximum ich jasnosti nastáva pri najmenšom priemere hviezdy.
Alfard

Alfard (Alphard, arab. "al-fard" – jedinečnosť, - srdce Hydry) alebo Alfa Hydrae (α Hya/α Hydrae) je najjasnejšia hviezda súhvezdia Hydra. Jedná sa o oranžového obra zdanlivej jasnosti 1,98m, spektrálneho typu K3 a triedy svietivosti III. Hviezda s povrchovou teplotou 4 400 K žiari 100-násobne silnejšie ako Slnko. Vzdialenosť od Zeme je približne 177 ly. Druhý názov hviezdy Alfard (Cor Hydrae) zaviedol Tycho de Brahe.
Hamal

Hamal (α Ari/α Arietis) je najjasnejšia hviezda v súhvezdí Baran. Jej zdanlivá hviezdna veľkosť je 2,0. Jej názov arabského pôvodu znamená "baran" alebo "baranček". Oveľa zriedkavejšie meno tejto hviezdy je "Elnath", „ten, ktorý hrká rohom“, zvyčajne sa však toto meno používa len pre betu zo súhvezdia Býk.
Nunki

Nunki (σ Sgr/σ Sagittarii) je druhá najjasnejšia hviezda v súhvezdí Strelec.
Menkent

Menkent (θ Cen/θ Centauri) je hviezda v súhvezdí Kentaur.
Mirach

Mirach (β And / β Andromedae) je hviezda v súhvezdí Andromeda. Má zdanlivú hviezdnu veľkosť 2,1, spektrálny typ M0 IIIa a jej vzdialenosť od Zeme je zhruba 199 svetelných rokov. Má veľmi slabého sprievodcu 14. magnitúdy.
Do jej zdanlivej blízkosti sa premieta galaxia NGC 404.
Beta Gruis

Beta Gruis (β Gruis, β Gru) je hviezda v súhvezdí Žeriav. Je to červený obor nepravidelne meniaci svoju jasnosť od 2,0 do 2,3 magnitúd.
Ras Alhague

Ras Alhague (α Oph/α Ophiuchi) je najjasnejšia hviezda v súhvezdí Hadonos. Leží na severnom okraji súhvezdia zdanlivo blízko podobne pomenovanej hviezdy Ras Algethi z Herkula. Ras Alhague je biely obor vzdialený od nás len 48 ly. Má jasnosť 2,1 mag. 
Sprevádza ho ďalšia hviezda len pol oblúkovej sekundy vzdialená od hlavnej zložky.
Alamak

Alamak (Alamach, Almaak, arab. "`anáq al-'ard" – púštny rys) alebo Gamma Andromedae (γ1,2 And / γ1,2 Andromedae) je hviezdna sústava v súhvezdí Androméda. Je to trojhviezda zdanlivej jasnosti 2,13m, pri pozorovaní malým ďalekohľadom sa javí ako dvojhviezda. Jasnejšia hviezda γ1 And má zdanlivú jasnosť 2,10m a povrchovú teplotu 4 500 K. Patrí do spektrálneho typu K3 a triedy svietivosti II. Druhá zložka, v skutočnosti dvojhviezda γ2 And, vzdialená na oblohe od nej 10", má zdanlivú jasnosť 5,08m. Tvoria ju hviezdy zdanlivej jasnosti 5,1m a 6,3m, vzájomne vzdialené 60 AU.
Ankaa

Ankaa (arab. `anqā' – mytologický vták) alebo Alpha Phoenicis (α Phe/α Phoenicis) je najjasnejšia hviezda v súhvezdí Fénix. Je to spektroskopická a astrometrická dvojhviezda. Má zdanlivú jasnosť 2,4m. Patrí do spektrálneho typu K0, do triedy svietivosti III. Teplota na jej povrchu je 4 850 K. Menšia zložka obieha okolo väčšej po eliptickej dráhe s veľkou polosou 2 AU raz za 3 849 d. Vzdialenosť od Zeme je približne 77 ly. V našich zemepisných šírkach nie je viditeľná.
Aspidiske

Aspidiske (ι Car / ι Carinae) je hviezda v súhvezdí Kýl.
Suhail

Suhail alebo Lambda Velorum (λ Vel/λ Velorum) je dvojhviezda v súhvezdí Plachty. Hlavná zložka je nadobor zdanlivej jasnosti 2,2m. Patrí do spektrálneho typu K 4 - K5, do triedy svietivosti Ib. Jej sprievodca je vzdialený od nej na oblohe 17". 
Súradnice (epocha 2000)
Girtab

Girtab (κ Sco / κ Scorpii) je spektroskopická dvojhviezda v súhvezdí Škorpión. Tvorí ju dvojica žeravých, hmotných modrobielych zložiek vo vzdialenosti 327 svetelných rokov od nás. Spolu majú zdanlivú hviezdnu veľkosť 2,4 mag.
Jednotka

Jednotka môže byť:
Schedar

Shedar (α Cas/α Cassiopeiae ) je druhá najjasnejšia hviezda v súhvezdí Kasiopeja.
Jej názov pochádza to pravdepodobne z názvu Al Sadr, čiže prsia. Je to oranžový obor a jej jasnosť sa pomaly mení: kolíše medzi 2,1 a 2,4 mag. Je približne taká jasná ako Polárka, ale jej absolútna svietivosť je „iba“ 200-krát väčšia ako svietivosť Slnka. Schedar patrí k spektrálnej triede K0 a je vzdialený približne 230 svetelných rokov.
Fajčenie

Fajčenie je vdychovanie a vydychovanie dymu z tlejúceho tabaku, ktoré má znaky naučeného správania s fyzickými, psychickými a spoločenskými zážitkami. Na fajčenie a na nikotín, látku obsiahnutú v dyme z cigariet, vzniká u ľudí závislosť.
Spôsob fajčenia.
Najčastejšie používanou rastlinou na fajčenie je tabak.
Fajčí sa po úprave a vytvarovaní v podobe cigary, zabalený v papieri v podobe cigarety, alebo narezaný pomocou fajky alebo vodnej fajky ( "náradžíla"/"náragíla", "šíša" alebo "hukka").
Vplyv fajčenia a zdravotné riziká.
Pôsobenie v ústnej dutine.
Pri fajčení dochádza v ústnej dutine k niekoľkým procesom:
Pôsobenie na celý organizmus.
Podľa WHO na Slovensku v roku 2000 zomrelo na choroby zapríčinené fajčením 8 100 ľudí (7 200 mužov a 900 žien). Život fajčiara sa priemerne skracuje o 16 rokov oproti nefajčiarovi. Na svete fajčí 3,5 miliardy osôb. Ročne umiera na ochorenie súvisiace s fajčením 3,5 až 4 milióny osôb.
Choroby, ktorých vznik má súvislosť s fajčením:
Pôsobenie v tehotenstve.
Toxické látky vznikajúce pri fajčení obmedzujú v materskom organizme prenos kyslíka vďaka vzniku karboxyhemoglobínu. Nikotín znižuje prietok krvi maternicou. Placentárne funkcie negatívne ovplyvňujú polycyklické aromatické látky a kadmium. Spontánne potraty sú u fajčiarok 1,4 krát častejšie, perinatálna úmrtnosť 1,2 krát vyššia. Deti matiek, ktoré fajčia majú nízku pôrodnú hmotnosť (1,9 krát častejšie) a častejší predčasný pôrod. Rastový deficit sa prehlbuje aj po pôrode, lebo tieto ženy menej často koja. Deti fajčiarok nápadne často umierajú na syndróm náhlej smrti kojencov (SIDS). Majú častejšie astmu a respiračné infekcie. Tehotné ženy by mali úplne prestať fajčiť, pretože samotné obmedzenie fajčenia v gravidite negatívne účinky fajčenia nezmierňuje.
História fajčenia.
Tabak sa pred objavením Ameriky v písomných dejinách vôbec nespomína. Domorodci v Karibskej oblasti ho prvýkrát ponúkli Kolumbovi. Export tabaku zaistil prežitie Jamestownu, jeho predaj financoval Americkú revolúciu a prví americkí prezidenti (George Washington a Thomas Jefferson) boli pestovateľmi tabaku. Ani nie tak dávno používal Hollywood cigarety ako symbol romantiky, šarmu a mužnosti. Americkí vojaci ich dávali ľuďom, ktorých stretávali v krajinách, kde bojovali a po 2.svetovej vojne boli cigarety platidlom od Paríža po Peking. V 20. storočí zažíva úplný rozkvet najmä v rozvojových krajinách a v bývalom východnom bloku.
Caph

Caph (β Cas/β Cassiopeiae) (z arab. názvu súhvezdia Kasiopeja al-kaff al-chadīb – dlaň sfarbená na červeno) je spektroskopická dvojhviezda beta Cas, meniaca zdanlivú jasnosť od 2,42m do 2,46m v perióde 2,5 h. Patrí do spektrálneho typu F2, do triedy svietivosti IV. Na oblohe vo vzdialenosti 24" od seba má optického sprievodcu, hviezdu zdanlivej jasnosti 14m. Vzdialenosť od Zeme je približne 47 ly.
Epsilon Centauri

Epsilon Centauri (ε Centauri, ε Cen) je hviezda typu B v súhvezdí Kentaur. Svojím povrchom rozžeraveným na 23 900 K vydáva jas 11 400 Sĺnk. Má sprievodcu 13. magnitúdy 39 oblúkových minút ďaleko.
Dschubba

Dschubba (δ Sco / δ Scorpii) je premenná hviezda v súhvezdí Škorpión. Je to pravdepodobne štvorhviezda, ktorej hlavnú zložku tvorí modrobiely podobor alebo modrobiela hviezda hlavnej postupnosti. Od júla 2000 zrazu hlavná zložka začala pomaly zjasňovať a zmenou prešlo aj jej spektrum. Neskôr jej jas poklesol. V okolí Dschubby sa na dlhoexponovaných snímkach objavia žiarivé modré reflexné hmloviny. 
Súradnice (epocha 2000)
Roger Louis Schütz-Marsauche

Roger Louis Schütz-Marsauche (* 12. máj 1915, Provence, Švajčiarsko – † 16. august 2005, Taizé, Francúzsko) známy aj pod menom Frère Roger (franc. Frère znamená brat) bol švajčiarsky mních, zakladateľ a predstavený ekumenickej "Komunity z Taizé".
Životopis.
Narodil sa v protestantskej rodine Charlesovi Schützovi a Amélie Marsauchovej ako deviate dieťa. V roku 1931 prekonal ťažkú tuberkulózu a v 1936 začína študovať teológiu v Lausanne, neskôr v Štrasburgu. V 1939 sa stal predstaveným miestneho študentského spolku kde zaviedol pravidelné stretávanie, rozhovory a rozjímania v ústraní.
20. augusta 1940 prišiel po prvýkrát do dedinky Taizé v Burgundsku, kde neskôr založil komunitu Taizé. Tu si kúpil starý dom a pomáhal politickým utečencom, najmä Židom. O dva roky pre svoju prácu musel Taizé opustiť a dva roky žil v Ženeve, kde sa k nemu pripojili prví traja bratia. V roku 1944 sa so spoločníkmi vrátil do Taizé.
V roku 1949 zložilo sľuby prvých sedem bratov, v tom istom roku na odporúčanie kardinála Gerliera odišiel na audienciu k pápežovi Piovi XII. Od roku 1951 so svojimi spoločníkmi chodil na miesta veľkej chudoby, alebo rozkolov: po prevrate v Čile, počas a po páde komunizmu v Prahe, počas vojny v Libanone, v Kalkate, Afrike, Bulharsku, Poľsku, vo Východnom Nemecku.
V roku 1953 predstavil knihu "Pravidlá Taizé" v ktorej predložil základy komunity.
V roku 1958 sa stretol s pápežom Jánom XXIII., po tomto stretnutí sa stretával s pápežmi minimálne raz ročne. V roku 1960 po prvýkrát pozval na trojdňové stretnutie katolíckych biskupov a protestantských pastorov. Bolo to prvé stretnutie tohto druhu od 16. storočia.
V roku 1962 bol pozvaný ako pozorovateľ na Druhý vatikánsky koncil.
V roku 1976 navštívila Taize Matka Tereza z Kalkaty.
V roku 1981 navštívil Prahu. Mal zakázané verejne hovoriť. Stretol sa s kardinálom Františkom Tomáškom, pastorom Alfrédom Kocábom a tajne s biskupom Karlom Otčenáškom. V roku 1988 tajne vstúpil na komunistickú pôdu ČSSR.
V roku 1985 prednášal generálnemu tajomníkovi OSN Javierovi Pérezovi de Cuéllar návrhy mladých ako OSN môže budovať dôveru medzi národmi.
V roku 1986 pápež Ján Pavol II. prišiel do komunity v Taizé.
Naposledy na verejnosti hovoril v roku 2004 v Lisabone na XXV. Európskom stretnutí mladých.
16. augusta 2005 bol počas večernej modlitby v Taizé, v prítomnosti tisícov mladých ľudí (približne 2 500), dobodaný na smrť. Zavraždila ho Luminiţa Roxandra Solcan, 36-ročná duševne narušená Rumunka.
Brat Roger bol celosvetovo uznávanou autoritou v ekumenickom hnutí. V súčasnej dobe má spoločenstvo asi 100 bratov, tak katolíckej cirkvi, ako aj rôznych evanjelických cirkví z viac ako 25-tich národov.
Komunita z Taizé sa venuje praktickému ekumenizmu hlavne medzi mladými kresťanmi. V Taizé vznikol nový spôsob spolužitia ľudí rôznych vyznaní. Každoročne putujú do Taizé státisíce mladých ľudí z celej Európy.
Za svoje „dielo zmierenia“ dostal Schütz okrem iného Templetonovu cenu (1974), Cenu Karola Veľkého (1989), Cenu UNESCO za výchovu k mieru (1988), mierovú Cenu „Friedenspreis des Deutschen Buchhandels“, Cenu Roberta Schumana za prínos k budovaniu Európy (1992).
Wei

Wei alebo Larawag (ε Sco / ε Scorpii) je hviezda v súhvezdí Škorpión. Je to oranžový obor, ktorého jasnosť kolíše asi o 10 %. Má zdanlivú hviezdnu veľkosť 2,3 a nachádza sa asi 49 svetelných rokov ďaleko od Slnka.
Alfa Lupi

Alfa Lupi nazývaná aj Men alebo zriedkavo Kakkab (α Lup / α Lupi) je hviezda v súhvezdí Vlk. Je to modrobiely obor s jasnosťou 2,3 magnitúd. Patrí medzi premenné hviezdy typu beta Cephei. Vo vzdialenosti 27,6″ má sprievodcu 13. magnitúdy.
Eta Centauri

Eta Centauri (η Cen / η Centauri) je hviezda typu B v súhvezdí Kentaur. Jej povrchová teplota nie je dobre známa. Odhady sú v rozsahu 20 000 K – 24 000 K.
Taizé

Taizé môže byť:
Borobudur

Borobudur (zo sanskritského "Vihara Buddha Ur", čo možno preložiť ako "„budhistický chrám na hore“") je najväčšia budhistická stavba na svete. Nachádza sa v Indonézii.
Je kamennou učebnicou budhistickej náuky a najznámejšia budhistická pamiatka v Indonézii. Nachádza sa na severozápad od mesta Jogjakarta, najdôležitejšieho mesta strednej Jávy. Borobudur vznikol okolo roku 800 po Kr. pod patronátom dynastie Šailendrovcov. Jeho stavitelia sa snažili o napodobenie posvätného vrchu Meru z indickej mytológie. Borobudur sa skladá zo šiestich postupne stúpajúcich štvorcových terás zakončených tromi kruhovými terasami, celá stavba je obložená 2 672 reliéfnymi panelmi a 504 sochami Buddhu, Borobudur je najväčší kamenný monument na južnej pologuli. V roku 1991 bol zapísaný do zoznamu svetového dedičstva UNESCO. 
Raz ročne v areáli chrámu slávia budhisti sviatok vesak (narodenie Buddhu). Chrámový komplex je najnavštevovanejšou indonézskou turistickou atrakciou.
Dejiny.
Chrámový komplex pochádza asi z 9. storočia, výstavba trvala pravdepodobne 75 rokov. V priebehu 14. storočia bol chrám opustený a prestal sa využívať na náboženské účely, pravdepodobne z dôvodu prehlbujúceho sa úpadku buddhistických a hinduistických kráľovstiev na Jáve a postupnej konverzie značnej časti obyvateľov Jávy na islam. V období napoleonských vojen Jávu dobyli a Borobudur objavili Angličania. Roku 1907 začali Holanďania s reštaurovaním chrámu. V rokoch 1970 až 1980 sa konali ďalšie reštaurátorské práce s podporou organizácie UNESCO.
Tvar.
Pri pohľade zhora sa javí ako trojrozmerná mandala (rituálny diagram vesmíru, ktorý symbolicky spája nebo a Zem). 
Chrám postavený na návrší má tvar terasovitej pyramídy. Vysoký je 34 metrov a podľa odhadov obsahuje vyše 55 000 kubických metrov kameňa. Päť hlboko položených terás má štvorcový pôdorys a predstavujú pozemský svet. Nad tým sú položené tri kruhovité terasy symbolizujúce duchovný svet. Na horných terasách sú rady svätýň (stúpy).
Sochy.
Každá socha má zvonovitý tvar a vnútri skrýva jednu Budhovu sochu. Rozdielne gestá rúk jednotlivých sôch poukazujú na rozličné aspekty budhistického učenia. 
Na vrchole komplexu, uprostred najvyššej terasy sa nachádza svätyňa s priemerom , symbolizujúca najvyšší cieľ budhizmu nirvánu, duchovnú slobodu a nebo.
Práve Borobudur bol centrom ríše, ktorá bola odjakživa pod silným vplyvom Indie. Preto sú tu ďalšie skvostné stavby, napríklad impozantný areál v Prambanane.
Fakulta matematiky, fyziky a informatiky Univerzity Komenského v Bratislave

Fakulta matematiky, fyziky a informatiky Univerzity Komenského v Bratislave (skr. FMFI UK, slangovo Matfyz) je jedna z fakúlt Univerzity Komenského v Bratislave.
História.
Fakulta vznikla v roku 1980 s názvom Matematicko-fyzikálna fakulta (MFF UK), po vyčlenení pracovísk fyziky, astronómie, geofyziky, meteorológie a informatiky spod Prírodovedeckej fakulty Univerzity Komenského. Tento krok prišiel po viac ako štyridsiatich rokoch snaženia viacerých generácií pedagógov a vedeckých pracovníkov v oblasti matematiky, fyziky a informatiky.
V septembri 2000 bola fakulta premenovaná na dnešný názov – Fakulta matematiky, fyziky a informatiky. Dôvodom bolo zdôraznenie skutočnosti, že sa na nej úspešne rozvíjajú tri rovnocenné odbory.
Poloha.
FMFI UK sa nachádza v Bratislave, v Mlynskej doline, v tesnom susedstve budov Prírodovedeckej fakulty UK a Fakulty elektrotechniky a informatiky STU.
V blízkosti sa nachádzajú Vysokoškolské mesto Ľ. Štúra (UK), Študentský domov Mladosť (STU) v Mlynskej doline a Vysokoškolský internát Družba pri Botanickej záhrade (UK).
Serafín (anjel)

Serafín alebo zriedkavo seraf (hebr. שרף, pl. שרפים "serafím") je jedna z mnohých nebeských bytostí, o ktorých sa hovorí v Starom zákone, konkrétne v Knihe proroka Izaiáš. Napriek predstavám neskorého židovstva sa zo serafov stal v kresťanstve jeden z rádov anjelov.
V stredovekej teológii, vychádzajúcej predovšetkým z diela mystika 6. storočia, Pseudo-Dionýza Areopagitu, tvoria serafovia v hierarchii anjelov najvyšší anjelský chór. Chápu sa ako ochrancovia Božieho trónu, ktorí podľa Iz 6,3 neustále spievajú: „Svätý, svätý, svätý Pán, Boh zástupov! Nebo a zem sú plné tvojej slávy.“ Tento spev sa nazýva tiež hebrejsky "Kádóš" či grécky "Trisagion". Podľa kresťanskej teológie sú serafovia bytosti z čistého svetla a priamo komunikujú s Bohom. Ich názov je spojený so slovom, ktoré evokuje horenie či žeravosť -- preto sú i oni spojovaní s ohňom, ktorý symbolicky znázorňuje očistu a lásku. Bývajú znázorňovaní so šiestimi peruťami.
Medzi serafov podľa klasického židovského chápania, ktoré sa výrazne líši od kresťanského, patria:
Pole (algebra)

V abstraktnej algebre označuje pole algebrickú štruktúru zloženú z množiny a na nej definovaných dvoch operácií, ktoré sa správajú podobne ako sčítanie a násobenie na racionálnych či reálnych číslach. Tento stupeň abstrakcie nám umožňuje študovať všetky podobné štruktúry naraz. Pole je teleso, v ktorom je multiplikatívna operácia komutatívna.
Úvod.
Polia sú dôležité objekty, pretože poskytujú užitočné zovšeobecnenie mnohých rôznych systémov, vrátane číselných, ako sú racionálne, reálne a komplexné čísla. Platia v nich klasické pravidlá asociativity, komutativity a distributivity. Polia sa vyskytujú v rozmanitých oblastiach matematiky (pozri aj príklady nižšie).
V časoch, keď sa abstraktná algebra ešte vyvíjala, zvyčajne definície polí neobsahovali požiadavku komutativity multiplikatívnej operácie a to, čo dnes nazývame poľom, by sa vtedy nazývalo "komutatívnym poľom" alebo "racionálnou doménou". Všetky bežne zaužívané definície v súčasnosti majú komutatívnu multiplikatívnu operáciu. Štruktúry podobné poliam, v ktorých multiplikatívna operácia nie je komutatívna, dnes nazývame "telesá". Niektoré kultúry a jazyky nemajú ani samostatné slovo označujúce pole, napr. vo francúzštine sa nazývajú "corps commutatif" (komutatívne teleso).
Koncept poľa sa používa napr. aj vo vektorových priestoroch a maticiach, dvoch štruktúrach z lineárnej algebry obsahujúcich prvky daných polí. Galoisova teória študuje symetrie rovníc skúmaním spôsobov, akými polia môžu byť obsiahnuté v iných poliach. (Pozri aj teória polí (algebra)).
Definícia.
"Pole" je usporiadaná trojica ("F", +, *), kde
Inak povedané, pole je teleso s komutatívnou multiplikatívnou operáciou.
Keďže každé pole je teleso, obor integrity a okruh, platia všetky vety dokázané s týmito štruktúrami.
Príklady.
 + 0 1 * 0 1
 0 0 1 0 0 0
 1 1 0 1 0 1
Fedora (operačný systém)

Fedora (do verzie 6 vrátane Fedora Core) je linuxová distribúcia založená na balíčkovacom systéme RPM, vyvíjaná za podpory komunity projektu Fedora Project, ktorý je sponzorovaný spoločnosťou Red Hat. Fedora ako komunitný projekt však existovala ako dobrovoľnícka skupina vývojárov vytvárajúcich softvér pre Red Hat Linux ešte pred tým, ako sa Red Hat stal hlavným sponzorom. Podľa jednotlivých vydaní Fedory potom Red Hat vytvára vlastný operačný systém Red Hat Enterprise Linux.
Nové verzie sú vydávané približne každých 6 mesiacov, dĺžka podpory je približne 13 mesiacov.
Jozef Kompánek

Jozef Kompánek (* 13. september 1836, Hradište – † 2. február 1917, Ostratice) bol slovenský katolícky kňaz, bojovník za sociálne práva, básnik a prozaik.
Bol nositeľom najvyššieho pápežského vyznamenania Pro Ecclesia et Pontifice.
Onežské jazero

Onežské jazero (po rusky: "Онежское озеро", po fínsky: "Ääninen" alebo "Äänisjärvi") je jazero na území Ruskej federácie. Jeho rozloha je (iné zdroje uvádzajú ) a obsahuje vody. Je druhým najväčším jazerom Európy. 
Jazero je tektonického pôvodu, neskôr domodelované glaciálnou činnosťou. Jeho maximálna hĺbka je 127 metrov. Jeho hladina sa nachádza Prieplavy spájajú jazero s riekou Volgou, Baltským a Bielym morom. 
Na západnom brehu jazera leží Petrozavodsk, hlavné mesto Karelskej republiky, v ktorej väčšina jazera leží. Južná časť jazera tvorí hranicu medzi Karelskou republikou, Leningradskou a Vologdskou oblasťou.
V severnej časti jazera leží ostrov Kiži, na ktorom sa nachádza múzeum ruskej drevenej architektúry. Jeho súčasťou sú dva drevené kostoly z 18. storočia a mnoho ďalších drevených stavieb (časť z nich bola na ostrov dovezená). Ostrov je pod ochranou UNESCO.
Z južnej časti jazera odteká rieka Svir tvoriaca južnú hranicu Karelskej republiky, ktorá spája Onežské jazero s Ladožským jazerom.
V rokoch 1918 – 20 bola oblasť na západ od jazera miestom zúrivých bojov medzi Bielymi Fínmi a Červenými gardami. 
Počas druhej svetovej vojny (v rokoch 1941 – 44) sa stala oblasť okolo Onežského jazera a rieky Svir bojiskom, na ktorom sa odohrávali ostré bitky medzi jednotkami Červenej a Fínskej armády. Fínska armáda si totiž rieku a jazero zvolila ako hranicu svojho postupu a prirodzené prírodné opevnenie a na záver svojej ofenzívy v roku 1941 dobyla Petrozavodsk.
Buldus

Svätý Buldus (; ) (* 1009? – † 1046, Budapešť) bol uhorský mučeník a biskup. Zahynul počas pohanského povstania v Uhorsku v roku 1046.
Historické pramene sa rozchádzajú v otázke určenia diecézy, v ktorej sv. Buldus ako biskup pôsobil. Podľa historikov bol najpravdepodobnejšie biskupom v Jágri (Eger), snáď vo Vespréme ("Veszprém"), Alba Iulii ("Gyulafehérvár"), či v Bihari.
Je teda pravdepodobné, že bol biskupom v niektorej z uhorských diecéz na východ od Dunaja, pretože z Väčšej legendy o sv. Gerardovi sa dozvedáme, že po vypuknutí nepokojov v Uhorsku v roku 1046 utekal do bezpečia na západ krajiny spolu s čanádskym biskupom Gerardom ("Gelért") a biskupom Benetom. Biskupi, ku ktorým sa pridal i nitriansky biskup Bystrík, sa zhromaždili v opevnenom Stoličnom Belehrade ("Székesfehérvár").
Po správe, že sa kráľoviči Ondrej a Levente blížia k Pešti, sa biskupi rozhodli, že ich pôjdu privítať, aby jedného z nich korunovali za uhorského kráľa. Keď sa biskupi priblížili k peštianskemu prievozu, dostihlo ich pri Dunaji vojsko pohanského (?) Vatu, ktoré na nich zaútočilo z hory Kelen s úmyslom ich usmrtiť. Spŕška kameňov, ktorá biskupov zasiahla, biskupa Bulda smrteľne zranila. 
Bol svätorečený spolu so sv. Gerardom a sv. Bystríkom v roku 1083. Spoločný sviatok týchto troch svätcov stanovila Sabolčská synoda v roku 1092 na 24. septembra.
Alžbeta Uhorská (svätica)

Svätá Alžbeta Uhorská (Durínska) (* 7. júl 1207, Bratislava alebo Sárospatak – † 17. november 1231, Marburg) je uhorská svätica katolíckej cirkvi. Je jej zasvätená najväčšia sakrálna stavba na Slovensku Dóm sv. Alžbety v Košiciach. Je patrónkou žobrákov, vdov a sirôt, chorých, prenasledovaných, núdznych, pekárov, čipkárov; charitatívnych organizácií
Životopis.
Sv. Alžbeta bola dcérou uhorského kráľa Ondreja II. a jeho manželky Gertrúdy, pochádzajúcej z Bavorska. V Prešporku (dnešnej Bratislave) prežila prvé štyri roky života. Z politických dôvodov bola už ako jednoročná zasnúbená s durínskym grófom Ľudovítom IV., ktorý mal v čase zásnub osem rokov. Do štyroch rokov žila sv. Alžbeta na rodičovskom kráľovskom uhorskom dvore, odkiaľ bola v 1211 prevezená do sídla svojho snúbenca na hrad Wartburg v Durínsku.
Po dovŕšení 14 rokov sa sv. Alžbeta zosobášila s Ľudovítom IV. Z toho manželstva pochádzajú tri deti - syn Hermann, neskorší nástupca Ľudovíta IV.; Sofia, neskoršia brabantská kňažná a Gertrúda, ktorá sa stala rehoľníčkou a je dodnes uctievaná ako blahoslavená.
Sv. Alžbeta užívala síce kniežací majetok, no nie pre seba, ale pre chudobných a chorých, pretože jej život bol zreteľne poznačený ideálmi jej súčasníka sv. Františka z Assisi. Grófovým príbuzným sa počínanie sv. Alžbety nepáčilo. Po tom čo Ľudovít IV. v roku 1227 zahynul v južnom Taliansku počas križiackej výpravy, príbuzní jej manžela proti sv. Alžbete tvrdo zakročili. Odňali jej deti, odmietli uznať jej dedičské nároky po manželovi a vyhnali ju z Wartburgu.
Sv. Alžbety sa ujal jej posledný spovedník, kazateľ Konrád z Marburgu. Ten pre ňu vymohol časť majetku z jej dedičského podielu. Sv. Alžbeta sa ho vzdala v prospech nemocnice v Marburgu, kde až do svojej smrti v roku 1231 slúžila chorým.
Konrád z Marburgu navrhol vymenovanie za svätú pápežovi. Štyri roky po jej smrti ju pápež Gregor IX. vyhlásil za svätú.
New Haven

New Haven môže byť:
František Alexander Zvrškovec

Ing. František Alexander Zvrškovec (* 24. júl 1948, Dolný Kubín) je slovenský podnikateľ a bývalý predseda strany Prosperita Slovenska.
Emigrácia.
Po jednoročnom pobyte v Taliansku odišiel do Švédska, kde vyštudoval Vysokú školu ekonomickú v Linköpingu. Po ukončení štúdia pracoval v štátnej správe a získal švédske štátne občianstvo.
Návrat na Slovensko.
Na Slovensku opäť pôsobí od roku 1991. Spočiatku sa venoval podnikateľským aktivitám, od roku 2005 aj politickým, keď založil politickú stranu Prosperita Slovenska, ktorej bol predsedom. V decembri 2015 však jeho stranu prevzal Ľudovít Kaník a premenoval ju na DS-SDKÚ.
5 Astraea

5 Astraea je veľká planétka v hlavnom pásme asteroidov. Bola to celkove piata objavená planétka a vtedy ešte dvanásta planéta. Objavil ju astronóm-amatér Karl Ludwig Hencke v roku 1845, 38 rokov po objave predchádzajúcej planétky 4 Vesta.
História objavu.
Deväť rokov po objavení predchádzajúcej planétky Vesty Wilhelm Matthias Olbers usúdil, že ďalšie planétky sa medzi Marsom a Jupiterom už nenachádzajú. Vychádzal z toho, že ďalšie hľadania planétok boli zatiaľ neúspešné. Viacerí astronómovia preto prestali po planétkach pátrať. Až v roku 1830 začal Karl Ludwig Henke opäť vizuálne hľadať ďalšie planétky. Trvalo mu 15 rokov, kým zaznamenal novú planétku 5 Astraea. Jeho objav začal druhú fázu objavovania a výskumu planétok.
Temné storočie

Ako temné storočie (lat. "saeculum obscurum") sa označuje obdobie raného stredoveku, zhruba od konca 9. storočia do začiatku 11. storočia, zhruba vymedzené koncom karolínskej renesancie (880) a začiatkom gregoriánskej reformy (1046). 
Udalosti.
V tomto období sa vďaka rozpadu ríše Karola Veľkého začali boje o moc v kresťanskej Európe a pápežstvo sa dostalo do závislosti od rímskej šľachty. Úpadok pápežstva v tomto období sa uznáva ako jeden z významných dôvodov, ktoré viedli k Východnej schizme medzi pravoslávnym a rímskym kresťanstvom. Po ňom nastalo definitívne rozštiepenie európskeho Západu a Východu.
Termín.
Termín "saeculum obscurum" použil historik a vrchný vatikánsky knihovník Caesar Baronius vo svojom diele "Annales ecclesiastici" (1588).
Anthony Quinn

Anthony Quinn, vlastným menom Antonio Rudolfo Oaxaca Quinn, (* 21. apríl 1915, Chihuahua, Mexiko – † 3. jún 2001, Boston, Massachusetts, USA) bol americký herec, maliar a spisovateľ, dvojnásobný držiteľ ceny Americkej filmovej akadémie Oscar. 
Narodil sa írskemu otcovi a mexickej matke aztéckeho pôvodu. Vyrastal v mestečku Boyle Heights neďaleko Los Angeles.